ട്വന്റി20 ലോകകപ്പ് പ്രാഥമിക റൗണ്ട്: കടുവകളെ മെരുക്കാന് ഒമാന് മസ്കത്ത്: ട്വന്റി20 ലോകകപ്പ് പ്രാഥമിക റൗണ്ടിലെ കഴിഞ്ഞ ദിവസത്തെ വിജയത്തിെന്റ ആത്മവിശ്വാസത്തില് ഒമാന് ചൊവ്വാഴ്ച ബംഗ്ലാദേശിനെ നേരിടും. അമീറാത്തിലെ ക്രിക്കറ്റ് അക്കാദമി ഗ്രൗണ്ടില് വൈകീട്ട് ആറിനാണ് മത്സരം. ഉച്ചക്ക് രണ്ടിനു നടക്കുന്ന ആദ്യ മത്സരത്തില് ബംഗ്ലാദേശിനെ അട്ടിമറിച്ച സ്കോട്ലന്ഡ് പാപ്വന്യൂഗിനിയയെ നേരിടും. ചൊവ്വാഴ്ച നബിദിനത്തിെന്റ പൊതുഅവധി ദിനം കൂടി ആയതിനാല് മത്സരത്തിനുള്ള ടിക്കറ്റുകള് വിറ്റു തീര്ന്നു. ടൂര്ണമെന്റ് ആരംഭിക്കുന്നതിനു മുമ്ബ് സൂപ്പര് 12ലേക്കു പ്രവേശനം ഉറപ്പിച്ച ടീമായിരുന്നു ബംഗ്ലാദേശ്. എന്നാല്, കഴിഞ്ഞ ദിവസം സ്കോട്ലന്ഡിനോട് ഏറ്റ അപ്രതീക്ഷിത തോല്വി കാര്യങ്ങള് തകിടം മറിച്ചു. ബംഗ്ലാ കടുവകളുടെ ഇൗ സമ്മര്ദം മുതലെടുക്കാനായിരിക്കും ഒമാന് ശ്രമിക്കുക.ലോകകപ്പ് പ്രാഥമിക മത്സരങ്ങള്ക്കായി ആഴ്ചകളായി സ്കോട്ലന്ഡ് ഒമാനിലുണ്ട്. ഒമാനിലെ സാഹചര്യങ്ങളുമായി പെട്ടന്നവര്ക്ക് ഇണങ്ങാന് സാധിച്ചു. ഇതുതന്നെയാണ് ബംഗ്ലാദേശിനെ സ്കോട്ലന്ഡിന് അട്ടിമറിക്കാന് സാധിച്ചതെന്ന് വിദഗ്ധര് പറയുന്നു. ഇൗയൊരു ആനുകൂല്യം തന്നെയായിരിക്കും ഇന്ന് ഒമാനും ഉന്നംവെക്കുന്നത്. ഇന്ന് കൂടി ജയിച്ചാല് ഒമാന് സൂപ്പര് പ്രന്തണ്ടിലേക്ക് യോഗ്യത നേടും. തോറ്റാല് അടുത്ത മത്സരം സ്കോട്ലന്ഡിനെതിരെയാണ്. ബംഗ്ലാദേശിന് പാപ്വന്യൂഗിനി ആയിരിക്കും എതിരാളി. അങ്ങനെ ആകുമ്ബോള് കൂടുതല് സമ്മര്ദം ഒമാനാകും. അതിനാല് സൂപ്പര് പന്ത്രണ്ടിലേക്ക് യോഗ്യത നേടാനാകും ആതിഥേയര് ശ്രമിക്കുക. ഇപ്പോഴത്തെ ഫോമില് ഒമാന് സാധിക്കുമെന്നാണ് വിലയിരുത്തല്. ടീമിെന്റ ബൗളിങ്, ഫീല്ഡിങ്, ബാറ്റിങ് എന്നീ ഘടകങ്ങള് അനുകൂലമാണ്. ചൊവ്വാഴ്ച അവധി ദിനമായതിനാല് നാലായിരത്തിലധികം കാണികളുടെ അകമഴിഞ്ഞ പിന്തുണയും ഒമാന് അനുഗ്രഹമാകും. മറുവശത്ത് ബംഗ്ലാദേശും കരുതിയാകും ഇന്നിറങ്ങുക. ഇന്ന് ഒമാനെ കീഴടക്കാന് സാധിച്ചില്ലെങ്കില് ബംഗ്ലാദേശ് ടൂര്ണമെന്റില്നിന്നും പുറത്താകും. അതിനാല് പഴുതടച്ചായിരിക്കും ഇറങ്ങുക.